Ka eelarvekärbete puhul on seni silma torganud soov suurendada tulusid kas siis maksude või muude toetuste näol, aga kulutusi ei üritadagi vähendada. Jutt sellest, et kõik ühiskonna kihid  võiksid olla solidaarsed, pole kahjuks tõeks osutunud. Riigisektori algselt kavandatud 15 protsendi suurune tegevuskulude kärbe oleks olnud täiesti teostatav ja on arusaamatu, miks seda ei tehtud. Arusaamatu on ka pensionitõus olukorras, kus töötajate keskmine palk langeb 8 protsenti.    Meile jääb arusaamatuks, miks ei saa riigitööl nüüd palku vähendada, kui kahel eelneval aastal on neid ligi neljandiku võrra tõstetud. Kui Eesti sisemajanduse kogutoodang on langemas 2006. aasta tasemele, siis  tuleks võtta ette selle perioodi riigieelarve ja vaadata, kui suured olid sellal avaliku sektori kulud, sest raha ju praegu rohkem pole.